Mercedes Iridoi Olaskoaga

Mercedes Iridoi Olaskoaga () (Hondarribia, 1924ko ekainaren 7a - Ibidem; 2022ko maiatzaren 24a) euskal politikaria, Hondarribiako alkatea izan zen 1973tik 1977 arte. Kargu hori hartu zuen lehen emakumea izan zen. 2016. urtean Hiriko Urrezko Intsignia jaso zuen Txomin Sagarzazu alkatearen eskutik. 1976an jarrera ausarta izan zuen Guardia Zibilek Josu Zabala Erasun Alardean hil zutenean. 2016. urtean Hiriko Urrezko Intsignia jaso zuen Txomin Sagarzazu alkatearen eskutik.https://www.hondarribia.eus/eu/hiriaren-urrezko-intsignia

 Biografia 
1973 eta 1977 urteen bitartean Hondarribiko Alkate izan zen Mercedes Iridoi. Erronka handiei egin behar izan zien aurre, garai politiko nahasia zelako, eta Hondarribiko Udalaren egoera ekonomikoa larria zelako. Oztopoak-oztopo, herriaren hazkundea sustatu zuen. Proiektu esanguratsuak aurrera eraman ahal izan zituen, Pedro Aguinagalde eskola (egun Bordari Ikastetxea), edo Itsas Etxea anbulategia, besteak beste.https://www.hondarribia.eus/eu/-/samina-mercedes-iridoy-olascoagaren-heriotza-dela-eta

 Josu Zabalaren erailketa 
1976.urteko irailaren 8an, Guardia Zibilak tiro batez hil zuen Josu Zabala Erasun irundarra. Iridoik horren berri Antonio Tejerorekin afari ofizial batean zegoela izan zuen, eta alkate ohiaren hitzetan, festak zirela eta, Tejerok zin egin zion guardia zibilak ez zirela herrian sartuko; gertatutakoaz ohartzean, dimisioa eman zuen Iridoik, eta herriko udalbatza bertan behera geratu zen.https://bidasoa.hitza.eus/2022/05/24/mercedes-iridoi-olaskoaga/ 

 Erreferentziak 

 Kanpo estekak 

Kategoria:Hondarribiarrak
Kategoria:Hondarribiko alkateak
Kategoria:Hondarribian hildakoak
Kategoria:XX. mendeko emakumeak
Kategoria:XXI. mendeko emakumeak
Kategoria:Euskal Herriko emakume alkateak